Eπίθεση από ομάδα ατόμων δέχθηκαν αστυνομικοί της διεύθυνσης πεζών περιπολιών στο Πεδίον του Άρεως το απόγευμα της Δευτέρας, στις 17:50 μ.μ.

Ειδικότερα, σύμφωνα με τις πρώτες πληροφορίες,ομάδα περίπου δέκα ατόμων φορώντας κράνη, επιτέθηκαν με μάρμαρα και καδρόνια κατά των αστυνομικών που έκαναν πεζή περιπολία στο εσωτερικό του Πεδίον του Άρεως.

Στη συνέχεια έχοντας ξύλα τους απώθησαν και τελικά τους έβγαλαν με τη βία έξω από το Πεδίον του Άρεως.

Κατά τις ίδιες πληροφορίες, δεν έχει γίνει γνωστό αν υπάρχει από το συμβάν κάποιος ταυματισμός.

Τέλος, αστυνομικές δυνάμεις έχουν μεταβεί στο σημείο ενώ την ίδια ώρα αστυνομικές πηγές διευκρίνιζαν πως οι κουκουλοφόροι εξήλθαν από παρακείμενο πανεπιστημιακό ίδρυμα ενώ κατόπιν της επίθεσης, μάλιστα, επέστρεψαν σε αυτό.